**Отчетен доклад за дейността на НЧ ,,Народни будители-1925г ,,**

**с. Аврен общ. Крумовград обл. Кърджали за 2020г.**

**Основни цели и задачи**

1.Запазване и развиване на читалищните дейности свързани с разпространение и съхранение на автентичния фолклор.

2.Утвърждаване на читалището като културен общодостъпен център за библиотечно обслужване.

3.Обогатяване на културния живот в селото .

4.Предоставяне на компютърни и интернет услуги.

През 2020 година читалището осъществяваше дейността си в съгласие със своите програмни цели, заложени в Устава и ЗНЧ. Основните насоки в работата ни бяха свързани с поддържане авторитета и надграждане на дейността в читалището чрез създаване на условия за художественотворческото реализиране и изява на действащите към читалището състави , с поддържане на материалната база, както и с обогатяване на културния живот в селото. Това бе период, в който се опитвахме не само да съхраним наследената читалищна дейност и художественотворческите състави, но и да я осъвременим и обогатим, водени от стремежа за участие в един адекватен и ефективен процес на утвърждаване ролята на читалището, като водеща културна институция в духовния живот на нашето село. Тази година мина по по-различен начин от предходните, всички мероприятия бяха проведени онлайн заради разпространението на така наречения коронавирус **-„КОВИД 19“** в страната ни. Читалището е работило според всички здравни разпоредби и закони в страната , като осигуряване на дистанция на посетителите на библиотеката, осигуряване на дезинфектант и всички други предпазни средства.

**Основни дейности и мероприятия.**

**Библиотечна дейност**

-Подържа и урежда библиотеката.

-Обогатява библиотечния фонд според възможностите на читалището.

-Подобряване на работата с читатели и потребители.

 Основна цел на библиотечната дейност е да привлече повече читатели от най -ранна детска възраст. Да се насърчи тази дейност читалището провежда различни по вид мероприятия с децата от училището.

Библиотеката при читалището работи на пълен работен ден, което дава възможност на потребители да ползват библиотечния фонд и безплатен интернет. Относно посетителите –читалището е широко достъпно и се посещава от деца, млади и възрастни. Читалището се характеризира с неприсъща за друга институция пълна свобода на избора на присъствие.

Книжния фонд на читалищната библиотека в момента е 7080 тома. Регистрираните читатели за годината са 72 ,от тях 24 са до 14г.възраст.

 Заетите библиотечни документа са -254 тома.

Посещенията в библиотеката за 2020г.са-1316

С техническото оборудване от „Глобални Библиотеки България” библиотеката разширява своята дейност с предоставяне на свободен достъп за читатели и потребители до интернет. С компютрите за потребителите, с достъпа до интернет и онлайн информация нашата библиотека има нов, по-модерен облик. Техническото оборудване на библиотеката позволява читателските запитвания и търсения да бъдат изпълнявани не само по традиционния заемен начин, а да се търсят ресурси в уеб – библиотеки и специализирани портали, да се работи с електронни документи и с различни социални мрежи.

 По програмата се ползват 2 компютъра .За нуждите на потребителите се ползва и мултифункционалното устройство и мултимедия.

Използването на интернет е безплатно и достъпно за всички желаещи да посетят библиотеката .

Най- често компютрите се ползват за електрона поща, пращане на информация, справки, копирни услуги ,ползване на фейсбук, за разговори по скайп връзка, изготвяне на презентации от учениците и др. Учениците имат възможност да търсят нужния материал за изготвяне на презентации по отделните предмети, да играят на различни игри, да комуникират с приятели.

 **Художествена самодейност и мероприятия на читалището**

Читалището работи за съхранение и развиване на българския фолклор. Целенасочена е работата към опазване на местния автентичен фолклор за неговото развитие и популяризиране .

През отчетния период в читалището продължават дейността си двете групи към читалището- Женската певческа група за автентичен фолклор и Танцов Клуб ”Детелина” . Групите работят за съхраняване и разпространение на месния фолклор. Репетициите се провеждат в читалището, където групите разучават и репетират нови песни и народни танци. Самодейците взимат активно участие в дейностите на читалището. Участват във фолклорни фестивали, празници и мероприятия - общински, национални и международни .

 **Някои от участията и мероприятията на читалището за 2020г.бяха проведени онлайн под формата на снимки и изпращане на рисунки.**

1.През месец Януари-Празнуване на Бабин ден заедно с групата от НЧ ”Бяло Море” с. Черничево.

2.Посрещане на Баба Марта заедно с учениците от ОУ” Михайл Христов”

3.През месец Април – Онлайн конкурс чрез снимки за „Най-шарено яйце за Великден“ с участието на децата от ОУ” Михайл Христов”.

4.През месец Май - 24-май отбелязване на“ Ден на светите братя Кирил и Методий, на българската азбука, просвета и култура и на славянската книжовност“ с презентация посветена на празника публикувана в различни социални мрежи.

5.През Юли- „Лятно кино под звездите“-прожекция на филм на открито при спазване на всички противоепидемични мерки за страната.

6.През Август-Състезание по тенис на маса на открито при спазване на всички противоепидемични мерки за страната.

7.През Септември-Онлайн участие на Танцов клуб „Детелина“ в онлайн изданието на „Национален фестивал на кешкека и народните умения Радилово-2020“

8.През Ноември –Патронен празник на читалището и отбелязване на „Деня на народните будители“ с цитиране на стихотворения изпратени под формата на видеоклипове от учениците от ОУ” Михайл Христов”.

Групите се включват активно във всички дейности на читалището. С всяка изминала година се надгражда и утвърждава дотук постигнатото. Тук е мястото да отбележим и да изкажем нашата голяма благодарност на всички самодейци и жители на селото за активното участие във всички мероприятия на читалището.

Отчитаме, че постигнато не е малко в бъдеще ще се работи повече за по- добри резултати ,за да се утвърди мястото на читалището като обществено значима институция със собствен принос в полза на населението.

 Изготвил секретар :Стефка Чаушева